Ըստ նրա` ՀՀ դեղեր ներկրել օրենքով թույլ է տրվում միայն մեծածախ գնումների լիցենզիա ունեցողներին: «Հիմա հարց. արդյոք ՀՀ բժշկական կազմակերպությունները, որոնք զբաղված են առողջության պահպանման բժշկական ծառայություններ մատուցելով, իրավունք ունե՞ն դեղ ներկրել, թե ոչ, փաստորեն՝ ոչ:Նրանք պետք է մեծածախ շուկայից դեղ գնեն, որ կարողանան իրենց բնականոն գործունեությունն ապահովել: Մենք առաջարկում ենք, որ այն հիվանդանոցները, որ ունեն դեղը պահելու վայր, տալ հնարավորություն ՀՀ դեղ ներմուծել ուղիղ՝ առանց մեծածախ գնորդին դիմելու»,-ասաց նա: